open-index/open-wikipedia-markdown huggingface dataset:
Катрин Фулоп

**Катрин Фулоп** ( (11 наурыз 1965 жыл, Каракас, Венесуэла ) — аргентиналық актриса, әрі модель. "Мятежный дух" және "Цветок страсти" атты теленовеллаларында басты рөлдерімен кеңінен танымал болған. 

## Биография
Катрин Фулоп 1965 жылы наурыз айының 11-ші жұлдызында Венесуэла астанасы Каракаста дүниеге келген. Ата-анасы Хорхе және Клеопатра да өнер адамдары, актерлер болған. Жастайынан өмірін компьютерлермен байланыстырғысы келген Техникалық коледж студенті Катрин өнер жайлы мүлде ойлаған емес. Бірақ 22 жасқа толғанда, оған арулар сайысына қатысуға ұсыныс келеді. Басында келіскісі келмеген жас ару ақырында сайысқа қатысуға келіседы, бұл ісі бекер болмайды,Катрин «Мисс Венесуэла-1988» атанады. Бұл берекелі жеңістен кейін талантты, әрі сымбатты Фулопты продюсерлер байқап, «Роберта» телесериалында роль сомдауға ұсыныс жасайды. Бұдан кейін Катриннің жұлдызы жанып, көптеген жобаларға қатысады. 

## Жеке өмірі
Фернандо Карильо атты актермен некелескен, алайда бірнеше жылдан кейін ажырасқан. Екінші рет Освальдо Сабатиниға тұрмысқа шыққан. Екінші некесінен Тициана және Ориана атты қыздары бар. 

## Дереккөздер
Ток элементі

Магнит өрісінің индукциясына ұқсас электростатикалық өрісті сипаттау үшін векторлық (күштік) шама - электр өрісінің кернеулігі енгізілген болатын:  \vec E=\frac{\vec F}  {q} 
Бұл формула мен \vec F = k \frac{Q q_0}  {R^2}Кулон заңын ескерсек, онда нуктелік  Q  заряд тудыратын өріс кернеулі \vec E = k \frac{Q}  {R^2} (II) формуласымен анықталады. Өрістің суперпозиция принципін пайдалана отырып   II  формуласымен  Q_i  нүктелік зарядтың кез келген конфигурациясы тудыратын өріс кернеулігін теориялық жолмен есептеуге болатынын көреміз: \vec E_p = \vec E_1 + \vec E_2 + \vec E_3 + ...= \sum_{i=1}^{\infty}  \vec E_i 
Енді \vec E = \frac{\vec F}  {q_0}мен  \vec B = \frac{\vec F_max}  {I L} формулаларын салыстыра отырып, магнит өрісі үшін  q_0  нүктелік оң зарядтың рөлін I L көбейтіндісінің атқаратынын көреміз, бұл көбейтінді **ток элементі** деп аталады.

## Дереккөздер

Санат:Электрлік
Санат:Электрмагнетизм
Форрест Гамп

**«Форрест Гамп»**  () — режиссер Роберт Земекистің тоғызыншы толық метражды фильмі. Уинстон Грумның романы бойынша түсірілген, экрандарға 1994 жылы шықты. Сыншылардың ойынша, режиссердің ең табысты фильмі (38 марапатқа ие, соның ішінде 6 "Оскар сыйлығы" бар.

## Сюжет
Фильмнің басты оқиғасы етіп "Форрест Гамп" есімді (ағылшын тілінде "орман ақымағы" деп естіледі) кейіпкер алынған. Ол ойдан шығарылған Гринбоу қаласында, Алабама штатында тұрады. Жарым есті Форрест  XX ғасырдың екінші жартысында болған АҚШ-тың ең басты оқиғаларына қатысқан.

## Сыншылардың ойы
Сыншылардың көбісі фильмді дұрыс қабылдады. Оның "Rotten Tomatoes" сайтындағы рейтингі 72%, ал оданда беделді сыншылар арасында 82%. Ықпалды сыншы Роджер Эберт те фильмге жақсы пікір айтты және төрт жұлдыздан төртеуін қойды. Оның айтуынша, "Форрест Гамп" секілді фильмді бұрын-сонды көрмепті. 
Фильмнің барлығына ұнауы сыншылардың ойынша тікелей оның эмоциялық толықтығына байланысты: фильм көрерменді күйзелуге, қуануға және жылауға мәжбүр етеді. Продюсер  Венди Финерман да осымен толықтай келіседі: "Форрест Гамптың балалық пәктігі- бұл бәріміз шыққан мерзім. Бұл эмоциалдық саяхат. Сіз күлесіз және жылайсыз. Фильмнің басты мақсаты- өзіңіздің тірі екендігінізді сезіндіру болса, ол оны толықтай орындады".

## Тақырыптары
АҚШ-тың 60-80 жылдардағы проблемалары, соның ішінде, мысалы, нашақорлық және Вьетнам соғысы, ақкөңіл Форресттің көздерімен көрсетілген. Rolling Stone журналының  өкілі Питер Треверстің ойынша, Форрест американдықтардың ең жақсы ұлттық қасиеттерін (адалдық, батырлық және берілгендік) бойына сіңірген кейіпкер. Ал "Washington Post" газетінен Рита Кемпли "Форрест Гампта" осы мінездің бұзылғаны түсірілді деп ойлайды.

## Жалғасы
2001 жылы Эрик Рот фильмнің сиквелінің сценарийін жазды, бірақ лаңкестік шабуылдардан кейін Рот, Земескис және Том Хэнкс барлығын сол қалпында қалдыру керек деп шешті, себебі дүние өзгерді.

## Дереккөздер

## Сілтемелер
* Форрест Гамп 
* Форрест Гамп 
* Форрест Гамп 
* Форрест Гамп
* Фильмді түсірген жерлер 

Санат:Ағылшын тіліндегі фильмдер
Санат:1994 жылғы АҚШ фильмдері
Санат:Роберт Земекис фильмдері
Санат:АҚШ мелодрама фильмдері
Санат:АҚШ драма-фильмдері
Санат:Paramount Pictures фильмдері
Санат:Үздік фильм үшін Оскар сыйлығының иегерлері (фильмдер)
Санат:Үздік визуалды әсерлер үшін Оскар сыйлығының иегерлері (фильмдер)
Шэйлин Вудли

**Шэйлин Дайанн Вудли** (; 15 қараша 1991 жыл, Сайми-Вэлли (Simi Valley), Калифорния, АҚШ) — американдық актриса. «Америкалық бозбаланың құпия өмірі» (The Secret Life of the American Teenager) атты телехикаяда Эми Юргенс  атты қыздың рөлін сомдап үлкен атаққа ие болған (2008). Сол рөлді ойнаған үшін ол Teen Choice Awards марапатының 5 номинация иегері атанған: 2009 екі номинация, 2010 тағы екі номинация және 2011 жылы бесінші рет. Сосын ол Александр Кингтың «Ұрпақтар» (The Descendants) атты фильмінде басты рөлдін ойнап 2012 жылы «Алтын глобус» номинациясының иегері атанды.

## Өмірбаян
Шэйлин Дайанн Вудли 1991 жылдың 15 қарашасында (Калифорния штаты, АҚШ) Сайми-Вэлли қаласында дүниеге келген болатын. Әкесі Лонни Вудли  мектебінің директоры, анасы сол мектептің психологы болған. Шейлин 15 жасына келгенде оның ата-анасы айырылысып кеткен болатын. Қазір оның Тэннер Вудли атты туған бауыры бар. Екеуі де Сайми-Вэлли қаласындағы қарапайым орта білімді мектепті бітірген.

## Мансабы
Шэйлин кино әлеміне 1999 жылы бірінші рет қадам басқан болатын. Оның алғаш сомдаған кішкене рөлі режиссёр Джойс Чопраның «Әкені алмастыру» (Replacing Dad) фильмі болған. Кейін ол Дивергент, Жұлдыздар кінәлі (фильм), Инсургент және тағы басқада фильмдерде басты рөлді сомдап үлкен атаққа ие болды. 2014 жылы түсірілген Жұлдыздар кінәлі (фильм) фильміне түсу үшін Шейлин өз бет әлпеті мен дене бітімін өзгертуіне тура келді. Себебі ол фильмде Шэйлин қатерлі ісікпен ауыратын жас өспірім қыздың рөлінде болды. Бұл фильмнің көптеген адамдардың көңілінен шығуының бір себебіде Шэйлин болып келеді деп айтуға болады. 2014 жылы «Жұлдыздар кінәлі» фильміндегі Хэйзел Грэйс Ланкастердің рөлі үшін үлкен мақтауларға ие болды.

## Дереккөздер

## Сілтемелер
* Шэйлин Вудли IMDb-де
* Шэйлин Вудли КиноПоиск-те
* Twitter
* Instagram
Родриго Гирао Диаз

**Родриго Гирао Диаз** ( (18 қаңтар 1980 жыл, Висенте-Лопес, Буэнос-Айрес, Аргентина) — аргентиналық актер, модель және әнші. 

1980 жылы қаңтардың 18 Аргентинаның Висенте-Лопес деген жерінде дүниеге келеді. "Terra Ribelle", "Atraccion x4 ","Виолетта" және т.б жобаларға түсіп, танымал болған.

"Centro Cultural San Martín" мектебін бітіргеннен кейін электрик, даяшы және модель болып жұмыс істеген. 2002 жылдан бері театр актері. Кинодағы алғашқы рөлін "ілікшіл рух" телехикаяда сомдаған. Сосын жасөспірімдерге арналған "Patito Feo" (2007-2008) хикаясында Николас рөлін ойнайды.

## Дереккөздер
Ким У Бин

**Ким У Бин** (, *[[кәріс тілі|кәрісше:]]* 김우빈) — шын аты *Ким Хён Джун / Kim Hyun Joong / 김현중* — кәріс актері, модель.

1989 жылы шілде айының 16 күні Оңтүстік Корея, Сеул қаласында дүниеге келді. Бойы 188 см. *SidusHQ* орталығының өкілі. 
 
Ким У Бин 2009 жылы «Seoul Collection» атты модельдік көрініске қатысты. Осыдан ол танымал бола бастады. Одан кейін  KBS «Ақ Рождество» атты фильмде рөл сомдады. 

2011 жылы Sidus HQ атты орталықпен келісім шарттқа отырады. Осы кезде өз атын өзгертіп «Идол Вапир» атты фильмге түсті. 

## Фильмографиясы
# 2015 ж. - Жиырма(Чхи Хо)
# 2014 ж. - Мамандар (Джи Хёк)
# 2013 ж. - Дос 2 (Чхве Сон Хун)
# 2012 ж. - Детектив Ча: "Подиум" миссиясы (камео)
# 2013 ж. - Мұрагерлар (Чхве Ён До)
# 2012 ж. - Мектеп 2013 (Пак Хын Су)
# 2012 ж. - Сен үшін (Джон Ким, эп.9-10) 
# 2012 ж. - Нағыз джентльмен (Ким Дон Хёб)
# 2011 ж. - Идол Вампир (У Бин)
# 2011 ж. - Амур Фабрикасы (Рой)
# 2011 ж. - Ақ Рождество (Кан Ми Ры)

## Дереккөздер
Домбыра-контрабас

thumb|right|400px|Домбыра-контрабас
**Домбыра-контрабас** — оркестрде ең үлкен екі ішекті, көп пернелі музыкалық аспап.

Гармониялық аккомпанемент орындау үшін қолданылады. Қолдан иірген екі шек тағылады. Кварта бұрауына түсіріледі; контроктаваның ля   нотасына, үлкен октаваның ре нотасына түсіріледі. Ноталары бас кілтіне жазылады. Дыбыс медиатор және шерту арқылы шығарылады. Диапазоны контроктаваның, ля нотасынан үлкен октаваның фа нотасына шейін болады.

## Дереккөздер

Санат:Алфавит бойынша музыкалық аспаптар
Санат:Қазақтың саз аспаптары
Ансэл Элгорт

**Энсел Эльгорт** (; туылды: 14 наурыз 1994; Нью-Йорк, АҚШ) — американдық актер, әнші, диджей.

## Мансабы
Энсел Элгорттың карьерасы актер ретінде тек 2013 жылы басталды. Ол алғаш рет «Телекинез» фильмінде Томми Россаның рөлін сомдайды. Телекинез фильмінде оның әріптестері атақты жас актриса Хлоя Грейс Морец және Джулианна Мур болған. Энселдің екінші түскен фильмі Дивергент фильмі. Онда ол басты кейіпкер Беатристің ағасы Калеба Прайор болады. Келесі түскен фильмі Жұлдыздар кінәлі. Энсел Эльгорт онда ең басты рөлді сомдап көрерменнің сүйікті актерына айналып үлгерді. Қазіргі уақытта Дивергент фильмінің жалғасына түсіп жатыр.

## Жеке өмірі
Энселдің әкесі атақты фотограф Vogue Артур Эльгорт, ал  анасы - продюсер, режиссёр және хореограф. Сонымен қатар оның Уоррен атты бауыры және Софи деген сүйкімді қарындасы бар. Энселдің сүйікті хоббиі музыкамен айналысу. Оның өзінің жеке студиясы бар, сонымен қатар Энселдің *Ansolo* атты музыкалық группасы бар.

## Дереккөздер
Жетім перне

**Жетім перне** — домбыраның "шайтан тиегі" мен бос перненің аралығына байланатын қосымша перненің халық арасында пайдаланатын шартты аты. 

Бұл перне қазақ домбырасынан гөрі дутар аспабында қолданылатын негізгі пернелердің бірі, әсіресе түрікменнің әуен-саздарында жиі қолданылады. Сондықтан да, Дәулеткерей мен Сейтекке дейінгі домбырашылар бұл пернені *түрікмен пернесі* деп атап келген. 

Кейде бұл пернені *Сейтек перне* деп атайды. Сейтек өзіне дейін, ешкім із салмаған *Бапастың түрікмен күйлерінде* ғана қолданылған пернені пайдаланады. Дәулеткерейдің Бапастың "Көрғұлы" немесе түрікмен күйлерінде қолданылған бұл перне қазақтың басқа домбырашыларында кездеспейді, ал Сейтектің екі күйінің бірі осы аталған "жетім пернеден" басталады. Сондықтан, бұл перне "Сейтек перне" деп аталады. 

## Дереккөздер

Санат:Домбыра
Крис Морена

**Крис Морена** (, шынайы аты **Мария Кристина де Джакоми** ); 23 тамыз 1956 жыл, Буэнос-Айрес, Аргентина) — аргентиналық актриса, продюсер, режиссер, композитор, жазушы, тележүргізуші және сценарийші. *Jugate Conmigo*, *Chiquititas*, *Rebelde Way*, *Floricienta*, *Alma Pirata* және *Casi Ángeles* сияқты атақты жобаларды ойлап табушы. Қазіргі таңда Крис Аргентинаның ең атақты да беделді телепродюсерлерінің бірі болып табылады.

## Өмірдерек
1956 жылы, тамыздың 23-ші  күні Буэнос-Айрес қаласында дүниеге келген. Әкесі - инженер, анасы - әлеуметтанушы болған. Крис жеке діни коледжде білім алған. 17-ге толғанда модель болып жұмыс істейды, солай «Lее Jеаns» маркасының өкілі болып, брендты жарнамалайды. Содан «Voltop» атты шоудың қатысушысы ретінде Аргентинаға танылады. Шоу түсірілімінде болашақ күйеуі Густаво Янкелевичті кездестіреді. «Dulce Fugitiva» теленовелласында Лаура Морено рөлін сомдаған Крисқа "Морено" фамилиясы соншалықты ұнағаны,тіпті оны өзінің псевдонимі ретінде қолдана бастайды.

1995 жылдан бастап Кристина телехикаяларды продюсерлеуге кіріседі. Солай "Детвора", "Детвора, история", "Бесконечное лето" және "Мятежный дух" жобалары жарық көреді. "Мятежный дух" телехикаяны түсірілімі кезінде Крис бұл хикаяда басты рөлдерді ойнайтын Луисана Лопилато, Фелипе Коломбо, Камила Бордонаба және Бенхамин Рохастан тұратын "ERREWAY " тобын құрауды шешеді. Erreway тобы үлкен сұранысқа ие болып, көптеген мемлекеттерде белгілі болады.

Көптеген белестерді бағындырғаннан кейін, Крис өзінің продюсерлік орталығын құрады. Оған "Сhris Моrеnа Grоuр" атауын береді.

## Дереккөздер
Хлоя Грейс Морец

**Хлоя Грейс Морец** ( ; 10 ақпан 1997 жыл, Атланта, Джорджия, АҚШ) — америкалық актриса және модель.

## Өмірбаяны
Хлоя Морец Атлантада дүниеге келген. Әкесі - Маккой, хирург болған, анасы - Терри, медбике  болып жұмыс істейді. Хлояның 4 үлкен ағасы бар: Брэндон, Тревор, Колин және Итан. 2002 жылы ол анасы және ағасы Тревор мен Нью-Йоркке көшіп келген. Алғаш рет оны өнер мектебіне қабылдаған сәттен  бастап ол актер мамандығына қызығушылық танытқан болатын.

## Мансабы
Оның карьерасы Голливудта басталған болатын. Алғаш рет түскен фильмі Қорғаушы телесериалындағы Виолеттаның рөлі. Кейін ол 43-тен астам фильмдерге түсіп атақты бола бастады. Статистикаға сүйенетін болсақ барлық әлем Хлояны Егер мен қалсам атты фильм арқылы тани алады. Ол фильме жасөспірім қыздың ата-анасынан айырылу жайлы баяндалған болатын.

## Жеке өмірі
Морец кішкентай кезінен бастап сән әлеміне өте қызықан. Қазргі күнге дейін осы салаға үлкен қызығушылық танытады және әртүрлі журналдармен бірге  жұмыс атқаруда. 

Қазіргі таңда Хлоя Морец Нью-Йорк қаласының өнер академиясында білім алуда.

## Дереккөздер

## Сілтемелер

* 
* 
*
Квартсекстаккорд

**Квартсекстаккорд** — үшдыбыстықтың төменгі бас дауысы квинталық дыбыстан (тон) басталуы немесе кварта мен секста интервалымен құрылған аккорд; дәл айтқанда, үшдыбыстықтың екінші айналымы. 

Квартсекстаккорд мына цифрлармен белгіленеді: {}_4^6 немесе {}_6^4. 

Мысалы: Үшдыбыстықтың негізгі түрі құрылған квартсекстаккордтың төменгі соль дыбысы мен до дыбысының аралығы кварта, соль мен ми дыбысының аралығы секста. Интервал әр уақытта төменгі дыбыстан тұрады. Квартсекстаккорды мажор мен минор тональдігінен құруға болады.

## Дереккөздер

Санат:Аккордика
Санат:Музыка теориясы
Санат:Музыкалық терминдер
Контрапункт

thumb|right|200px|
**Контрапункт** () — екі дыбыстың қарама-қарсы, бір мезгілде шығуы. Сонымен қатар, шығармадағы негізгі темамен бір уақытта қосылып шығатын мелодияны да атайды. Контрапункт пәні дауыстардың контрапункттік заңымен қосылып шығуын, қарама-қарсы алмасып отырып көп дауысқа айналуын зерттейді.

Контрапункт:
* қатаң стильді контрапункт
* еркін стильді контрапункт
* жатық бағытты - жылжымалы контрапункт
* қос бағытта жүретін контрапункт
* үш бағытта жүретін контрапункт
* қос фуга
* үш бағытта жүретін фуга,т.б. болып бөлінеді.

## Дереккөздер

Санат:Музыкалық терминдер
Вокалдық музыка

**Вокальдық музыка** — музыка аспабының сүйемелдеуімен немесе сүйемелдеуінсіз жеке әншіге, хорға арналып жазылған музыкалық шығармалар.

Ірі жанрлары — музыка-драмалық шығармалар, оратория, орта жанрлары — кантата, вокалды цикл, литургия, хор концерті, Кіші жанрлары — вокалды миниатюра (ән, романс). Кейде адам дауысы оркестрлік музыкаға үлесіп айтылады (мысалы, Петр Ильич Чайковскийдің «Щелкунчик»-те).

Вокалды музыканың жанрлары:
* Опералы — оркестр мен әншілердің қатысуымен сәндік костюмдерде, декорацияларда көрсетілетін толық метінді музыкалық-драмалық шығарма.
* Ораториалды — соло, хор және оркестр үшін арналған концерттік орындауға арналған үлкен құрылымды шығарма, әдетте діни тақырыпта.
* Кантата — ораторияға ұқсас, бірақ одан шағын көлемді концерттік шығарма.
* Камералы —  әдетте шағын әуеншілер ансамблі үшін (әр партияны бір музыкант орындайды) және шағын залдарда орындалуға арналған инструменттік немесе вокалдық музыканың бір саласы.
* Оперетта — жеңіл, күлкілі сюжеті бар музыкалық-сәндік шығарма.
* Джаз —  жеке вокалдық бағыт ретінде емес, бүкіл дербес музыкалық бағыт ретінде қарастырылады. Оның ішінде аспаптық (инструменталдық джаз) және дауыстық (вокалдық джаз) түрлері бар.

Вокалдық музыкаға халық әндері, жырлары, классиктері мен қазіргі композиторларының ән-хорлары жатады. Вокальдық музыка, негізінде, халық арасынан шыққан. Бұған Біржан-Сал, Мұхит, Абай, Ақан сері, Жаяу Мұсаның әндері кепіл. 

## Дереккөздер

Санат:Вокалдық музыка
Джози Лорен

**Джози Лорен** (; 19 наурыз 1987 жыл) — америкалық актриса, көбінесе "Гимнастки" сериалындағы Кейли Круз рөлімен әйгілі болған. 

## Биография
Джози Лорен Майамиде (Флорида штаты) 1987-ші жылы дүниеге келген. Ұлты бойынша- кубалық. Үлкен апайы және екі ағасы бар. Джозидің анасы Мерси Лопес-орта мектеп мұғалімі. Ағасы Хавьер Гарвард Университетінің түлегі.  

Джози "New World Performing Arts Center" мектебінде актерлік шеберлікті оқыған, ал Лос Анжелестегі Калифорния Университетінде медиакоммуникации және испан тілін оқыған. Джози "Дрейк и Джош", "Медиум", "Вероника Марс", "Дом", "Рождество в раю", "Цыпленок Пит", "Папе снова 17" және "ABC Family" телеарнасының "Гимнастки" сериалында ойнайды.

## Дереккөздер
Литавралар

**Литавралар** — симфониялық оркестрде қолданылатын, соғып ойнайтын  музыкалық аспап. Литавра Азияда пайда болған, Еуропада ХV ғасырдан бастап қолданыла бастайды. Литавраның түрі дөңгелек келеді, жезден істеледі, шанағының жоғарғы беті терімен қапталады. Әдейі бұрандалары арқылы белгілі күйге түсіріледі. Оркестрде литавраның үш түрі қолданылады. Олар үлкен литавра, орташа литавра және кішкентай литавра болып бөлінеді. Тоника, доминанта және субдоминанта бұрауына түсіріледі. Үлкен симфониялық оркестрде екі, үш кейде одан да көп литавралар қолданылады. Ноталары бас кілтінде жазылады. Литавраны басы жұмыр, әрі жұмсақ келген кішкене ағашпен соғып ойналады. 

## Қолданылған әдебиет
* Қазақша музыкалық-терминологиялық сөздік, Алматы 1981 жыл-78 бет

Санат:Ұрмалы музыкалық аспаптар
Лори Хёринг

**Лори Энн Хёринг** (, 6 сәуір 1973 года) — америкалық актриса. Лори көбінесе «Своя тусовка» (2000), «Последняя истина» (2001), «Малхолланд Драйв» (2001), «Табу» (2002) және «Дом Зомби» (2006) фильмдеріне түсіп атақты жұлдыз атанды.

## Өмірбаяны
Лори Хёринг 1973 жылы 6 сәуірде Панама қаласында дүниеге келген болған болатын, бірақта жастайынан ата-анасымен Техас штаты Остин қаласында балалық шағын өткізеді. Кішкентайынан теарт үйірмесіне қатысады, сонымен қатар жеңіл атлетика мен айналысқан. Есейе келе актриса болуы үшін Лос Анжелеске көшіп келеді. Уақыт өте келе Лри мен ата-анасының арасындағы қарым-қатынас суып кетеді, сонымен қатар Лоридің үлкен ағасы Джэйсон бар, ол Техаста өз әйелімен бірге тұрады.

## Қызықты  фактілер
2000 жылы Лори Хёринг "Maxim" Hot 100 List журналының қатарына 64 нөмірмен орналасады.

## Түскен Фильмдері
*«Восемь секунд» (1994)
*«Animal Room» (1995)
*«Get a Job» (1998)
*«Братья Ньютон» (1998)
*«Restaurant» (1998)
*«Weeping Shriner» (1999)
*«The Operator» (2000)
*«Snake Tales» (2000)
*«Своя тусовка» (2000)
*«Just Sue Me» (2000)
*«Nailed» (2001)
*«Малхолланд Драйв» (2001)
*«Pretty When You Cry» (2001)
*«True Blue» (2001)
*«King’s Highway» (2001)
*«Taboo» (2002)
*«Two Harbors» (2003)
*«Connecting Dots» (2003)
*«Управление гневом» (2003)
*«Вердикт за деньги» (2003)
*«Mummy an' the Armadillo» (2004)
*«Король футбола: Кубок Европы» (2004)
*«Mummy an' the Armadillo» (2004)
*«Неразгаданное» (2005)
*«8 миллиметров 2» (2005)
*«False Prophets» (2006)
*«Dом Zомби» (2006)
*«Выпускной» (2008)
*«The Poker Club» (2008)
*«Hunger» (2009)
*«Within» (2009)

## Дереккөздер

## Сыртқы сілтемелер
* 
* Lori Heuring's Official Website
Кончерто гроссо

**Кончерто гроссо** (&nbsp;— үлкен концерт) — XVII ғасырдың аяқ кезі мен XVIII ғасырдың басы кезіндегі дамыған музыкалық жанр. 

Кончерто гроссо бірнеше бөлімнен тұрады және симфониялық оркестрге айналады. Кончерто гроссоның жазылуына қарай бүкіл оркестр және концертті орындайтын кіші ансамбль болып екі топқа бөлінеді. Осы екі топ концерттің әр бөлімін немесе музыкалық темаларын кезектесіп орындап, жарысу сайысына түседі. Мұнда концерттің әр бөлімі мен музыкалық темалары оркестрдің әр түрлі регистр мен музыка аспаптарының бояулары арқылы құлпырып, үнемі дамып отырады. Кончерто гроссо жанрын дамытуда өткен ғасырларда Вивальди, Корелли, И.С. Бах, Гендель сияқты композиторлар көп еңбек сіңірген. Қазақстан композиторлары А. Бычковтың симфониялық оркестр үшін жазған кончерто гроссо атты музыкалық шығармасы бар.

## Дереккөздер

Санат:Музыка жанрлары
Air France

**Air France** (euronext|FR0000031122|AF) — Air France-KLMнің елшілес әуе компаниясы. KLM] мен біріккенге дейін Франция әуекомпаниясының басшысы болған. 71 654 жұмыскерлер штаты (қаңтар айының жағдайы бойынша 2005) бар.

Авиакомпанияда тораптық және аймақтық ұшақтарды қолданылады.

Мемлекеттік SkyTeam альянсына кіреді, компанияның басты еуропалық әріптестері Alitalia және Аэрофлот болып табылады. Негізгі базасы - Шарль де Голль атындағы мемлекеттік әуежай. 7 қазан 1933 жылы қаланды. Қазіргі күндері 187 бағытта ұщақтар ұшады.

## Әуе компания серіктестері

**[[SkyTeam]] альянсы бойынша серіктестер:**
* Аэрофлот—Россия әуе жолы
* AeroMexico
* Air Europa
* Alitalia
* Continental Airlines
* China Eastern Airlines
* China Southern Airlines
* CSA Czech Airlines
* Delta Air Lines
* Garuda Indonesia
* Kenya Airways
* KLM
* Korean Air
* Saudi Arabian airlines
* TAROM
* Vietnam Airlines

## Авиакомпания флоты
### Жолаушылар флоты

### Жүк флоты

Санат:Франция әуе компаниялары
Санат:Air France
Санат:SkyTeam
Метакрилат

**Метакрилат** — акрил қышқылының туындылары,  (CH2C(CH3)CO2H), тұздары: CH2C(CH3)CO2-Na+), күрделі эфирлері CH2C(CH3)CO2CH3 немесе метилметакрил және осы заттардың полимерлері.

СН2=СН-СООСНsub>3 - түссіз мөлдір сұйықтық. Метилметилакрилат оңай полимерленетін мономер. Өнеркәсіпте ол акрил қышқылының нитрилін гидролиздеп, одан шыққан өнімді метил спиртімен әрекеттестіру немесе ацетиленд метил спиртімен тікелей карбонилдеу арқылы алынады. Метилакриатты өздігінен полимерленуден сақтау үшін оған стабилизатор (көбіне мыс тұздары, гидрохинон) қосады. Метилакрилат мөлдір шыны тәрізді зат түзе полимерленетіндіктен, ол көбіне органикалық шыны т.б. бағалы полимерлер не сополимерлер өндірісінде қолданылады.

## Дереккөздер

Санат:Органикалық химия
Санат:Карбон қышқылдарының күрделі эфирлері
Кристин Эберсоул

**Кристин Эберсоул** (; 21 ақпан, 1953) — америкалық актриса және әнші, «Тони» жүлдесінің номинанты атанған.

## Өмірі және карьерасы
Кристин Эберсоул Иллинос штатының Уиннетка қаласында дүниеге келген. New Trier High School оқып, MacMurray College колледжін бітіреді. Эберсоул 1981—1982 жылдары «Субботним вечером в прямом эфире» телебағдарламасында түседі. «Одна жизнь, чтобы жить, «Валери» операларынан көрінеді. «Уилл и Грейс», «Няня», «Журнал мод», «Элли Макбил», «Мёрфи Браун», «Юристы Бостона» және тағы басқа бағдарламалардан өзін көрсетеді. «Тутси», «Амадей», «Инопланетянин Мак», «Моя дочь 2», «Богатенький Ричи» және «Ускользающий идеал» фильмдерінде рөлге ие болады. Бродвей сахнасының арқасында танымал атанған болатын. 2001 жылы 42nd Street және 2007 жылы Grey Gardens үшін «Тони» жүлдесін екі рет иеленген. 1984 жылы «Эмми», 2006 жылы «Драма Деск» және Obie сыйлықтарына  да ие болған. 

Екі рет күйеуге шыққан. Ақырғы рет актер Питер Бергманмен некеде болған.

## Дереккөздер

## Сыртқы сілтемелер
* Ресми сайты 
* 
* 
*
Мещандар

**Мещандар** ( — **қалалықтар**) — революцияға дейінгі Ресейде салық төлеуші сословиенің бір тобы. Мещандарға қала тұрғындарынан қол өнершілер, ұсақ саудагерлер, ұсақ үй иелері т.б. жатады. 1775 жылдан бастап капиталы 500 сомнан кем емес қала тұрғындары жатқызылды. 1-3 гильдия көпестерінен мещандардың айырмашылығы сол, олар жан салығын төледі, әскерге алынды. Мещандар деген атақ мирасқорлық жолымен берілді. Байырған мещандар гильдиялық дәрежедегі көпестерге, ал кедейленген көпестер мещандарға айналды. Помещиктерден бостандық алған шаруалар да мещандарға жатты. 1811 жылы Ресейде 949,9 мың мещандар болса (империя қала халқының 35,1 пайызы), 1897 жылы -7449,3 мың (44,3 пайыз) болды. 19 ғасырдың 60-70 жылдарында буржуазиялық реформалардан кейін көпшілігі қаланың ұсақ буржуазиясына айналды.

## Дереккөздер

Санат:Әлеуметтік топтар
Санат:Атақтар
Мещера ойпаты

**Мещера ойпаты** — Ресейдің Мәскеу, Владимир және Рязань облыстарындағы ойпаңды жазық.  

Клязьма, Мәскеу, Ока, Судогда және Колпь өзендері аралығында орналасқан. Мещёра ойпаты жазық (биіктігі 80-100метр) келеді, өзен және төрттіктегі мұздану суларының әсерінен пайда болған. Мещера ойпаты орталығындағы тектоникалық ойысты шамадан тас ылғалданған батпақты алқап алып жатыр. 

Климаты қоңыржай континенттік. Орташа температурасы қаңтарда 10-11°, шілдеде 18°. Жылдық жауын-шашын мөлшері 450-550 мм. 

Баяу ағатын Бужа, Цна, Гусь, Пра т.б. өзендері бар. Көлдер (Шатура, Спас-Клепиков), батпақтар кездеседі. Топырағы негізінен күлгінді, батпақты. Жерінің 50 пайызынан астам орман, өзен жиегіндегі құмдарда қарағайлы тоғай өседі. Клязьма және Ока аңғарлары – шабындық шалғын. Етті-сүтті мал, құс, және егін шаруашылықтары дамыған. Шымтезек, кварц құмдары өндіріледі.

## Галерея

## Дереккөздер

Санат:Ресей ойпаттары
Миздахкан

**Миздақхан** – Қарақалпақстанның Хожели қаласында орналасқан орта ғасырлық археологиялық қурылым. 

Хожелиден оңтүстікке қарай 3-4 км жерде. 1928 жылы (А.Ю. Якубовский), 1946 жылы (С.П. Толстов) және 1962-1966 жылдары археологиялық зерттеулер жүргізілді. Миздакхан орны екі төбешіктен тұрады. Біріншісінде (Гяур қала) бекіністің қалдықтары сақталған, екіншісінде зират және Назлымхан-Сулу мазары (13 ғасырдың соңы – 14 ғасырдың басы) бар. Будан басқа, Миздақханда суфи муғаллими Шамунға арналған Шамун-наби мазары, Халифа Ережеп медресеси, тағы Жомарт-қассап бийклиги бар. Жомарт-қассап бийклиги, алдын зороастриялық дахма ретинде қолланылған. Табылған қыш ыдыстар мен әр түрлі тұрмыс бұйымдарының ең көнесі болды.

## Дереккөздер

Санат:Көне қалалар
Санат:Өзбекстан көне қалалары
Аллен ережесі

**Аллен ережесі** (1877ж.) — 1877 жылы америкалық зоолог және орнитолог Джоэл Азаф Аллен шығарған экогеографиялық ереже. 

Ереже бойынша дене температурасы тұрақты жануарлардың салқын климаттық белдеулерде денесінің шығынқы бөліктері кішірейеді. Мысалыға, экологиялық жағынан бір-біріне жақын жануарлардың құлақтарының мөлшерін салыстырсақ, тундрада мекендейтін поляр түлкісінің құлағы ең кіші, қоңыржай белдеуде мекендейтін кәдімгі түлкінің құлағы орташа, Африка шөлдерінде мекендейтін фенектің құлағы үлкен. Жануарлардың жылу режиміне бейімделуі денесінің жеке мүшелерінің қатынасының өзгеруінен де көрінеді. Мысалы, солтүстік аудандарда мекендейтін ақкістің жылы жерде мекендейтін осындай жануарлармен салыстырғанда жүрегі, бүйрегі, бауыры үлкен болады.

## Дереккөздер
 

Санат:Биологиялық заңдар
Марсельеза

**Марсельеза** () — XVIII ғасырда Франциядағы буржуазиялық революция кезіндегі композитор Клод Жозеф Руже де Лильдің шығарған әні.

Революция кезінде Руже де Лильдің 1760-1836 жылдарда революциялық әнұраны Марсель көтерілісшілерінің айтуымен Парижге дейін жетіп, кеңінен таралып кетті. Марсельеза деген атау осыдан қалған. Сол кезден бастап Марсельеза Франция халқының ұлттық гимні болып келді.

Қазақстанда пролетарлық-интернационалдық әндердің үлгісі есебінде сөзін Сакен Сейфуллин жазған "Жас қазақ  марсельезасын" жатқызуға болады. Бұл Марсельеза демонстрациялар мен митингілерде орыстың белгілі "Отречемся от старого мира" деген революциялық әннің мотивімен айтылып жүрген.

## Француз тіліндегі ән мәтіні

## Дереккөздер

Санат:Әнұрандар
Санат:Ұлы Франция төңкерілісі
Санат:Төңкеріліс әндері
Евгений Владимирович Макеев

**Евгений Владимирович Макеев** (24 шілде 1989 жыл, Череповец, Вологод облысы, КСРО) — қорғаушы шебіндеге орыс ойыншысы. Қазіргі таңда мәскеулік Спартак және Рессей ұлттық құрамасында өнер көрсетеді. Атақты орыс ойыншысы Владимир Макеевтың баласы.

## Карьерасы
Евгений "Шексна" футбол клубының шәкірті. Ең алғашқы ойнаған шебі оң қапталдағы жартылай қорғаушы.

2007 жылы мәскеулік "Спартак" командасының сапына ауысады. Ол командаға келе салып жастар сапында өнер көрсетеді, кейін ол "Спартак" командасының екінші құрамында өнер көрсетеді. Ол команданың сапында Евгений жарты жыл ішінде 33 ойын өткізіп екі голмен көзге түседі.

2009 жылы 15 наурызда Евгений Макеев ең алғаш рет негізгі құрамда петербургтық "Зенит" командасына қарсы ойын өткізеді. Чемпионаттың 8-ші кезеңінде Владимир Быстровтың пасынан соң, өзінің чемпионаттағы алғаш голын соғады.

## Ең алғашқы ойындары
### Рессей Чемпионаты
* Бірінші ойыны: 2009 жыл 15 наурыз. "Спартак"—"Зенит" (1-1)
* Бірінші голы: 2009 жыл 11 мамыр. «Спартак» — «Сатурн» — (4:0). Голды 7-ші минутта соқты.

### Рессей Кубогы
* Бірінші ойыны: 2006 жыл 29 сәуір. «Шексна» — «Спартак»  (0-2)
* Бірінші голы: 2009 жыл 5 тамыз. «Спартак» — «Москва» — (1-2). Голды 9-шы минутта соқты.

### Еуро Кубоктар
* Бірінші ойыны: 2010 жыл 15 қыркүйек. Чемпиондар лигасы. «Марсель» — «Спартак» — (0-1).

## Дереккөздер

Санат:Ресей футболшылары
Альфонсо Лопес Микельсен

**Альфонсо Лопес Микельсен** (; , Богота, Колумбия — , Богота) — Колумбияның саяси және мемлекеттік қайраткері, президент. Мамандығы – адвокат. 1958 ж. Микельсен «ұлттық майдан» туралы келісімге қарсы «либералдық-революциялық қозғалыс» деген саяси топ құрды. Кейін либералдық партияға жікшілік идеясынан бас тартты. Льерас Респтрепо үкіметінің сыртқы істер министрі болды. 1974 ж. сәуірде либерал партиясының атынан президент болып сайланды. Сайлау қарсаңында Микельсен өзінің ұлтық табысты мейлінше әділ бөлуді, ұлттық экономиканың шетел капиталынан тәуелсіздігін жақтайтынын, елдің демократиялық жолмен дамуына күш салатынын мәлімдеді.

## Дереккөздер

Санат:Колумбия президенттері
Санат:Колумбия саясаткерлері
Кеңес Дүйсекеұлы Дүйсекеев

**Кеңес Дүйсекеұлы Дүйсекеев ** (10 ақпан 1946 жыл, Қызылорда облысы, Қазалы ауданы, Пірімов ауылы - 9 шілде 2020 жыл, Алматы) — композитор. Қазақстанның еңбек сіңірген өнер қайраткері (1994). Парасат, Құрмет ордендерінің иегері. Қазақ ұлттық өнер академиясының профессоры.

## Өмірбаяны
Кеңес Дүйсекеұлы Дүйсекеев 1946 жылы 10 ақпанда Қызылорда облысында дүниеге келген. Әлімұлы тайпасының Төртқара руынан шыққан. Композитор, Қазақстанның еңбек сіңірген өнер қайраткері (1994 ж.). Алматы консерваториясын бітірген (1974 ж.). 1974-1976 жылдары “Гүлдер” ансамблінің бас дирижері және музыка жетекшісі, 1976-1979 жылдары “Қазақконцерт” гастрольдік-концерт бірлестігінің музыка жетекшісі, 1975-1984 жылдары Қазақ теледидары музыка редакциясының бас редакторы болып қызмет атқарған. Дүйсекеевтің жетекшілігімен “Тамаша”, “Халық — талант қайнары”, “Шабыт”, “Жастарға арналған музыкалық кештер”, “Музыка әлемінде”, т.б. теледидарлық бағдарламалар шығарылды. 1984- 1997 жылдары Қазақстан мемлекеттік телерадио комитеті эстрадалық-симфония оркестрінің көркемдік жетекшісі және бас дирижері болды. 1997 жылдан “Қазақконцерт” гастрольдік-концерт бірлестігінің көркемдік жетекшісі. Ол – “Толғау” симфониясының (1984), “Жалаңтөс батыр” симфония поэма-картинасының (1996), “О, дүние” кантатасының (1997), “Жыл мезгілдері” романстар циклінің (1991), “Мәди”, “Аққу Жібек” мюзиклінің, “Алдар көсе” опереттасының, симфония-концерттер, аспаптарға арналған концерттер, камералық оркестрге шығармалар, соната, рапсодия, вариациялар және 200-ден астам әндердің авторы. Дүйсекеев әндерін Р. Рымбаева, Н. Есқалиева, М. Жүнісова, А. Мейірбеков, Н. Өнербаев, М. Дәулетбақова т.б. әншілер орындап жүр.

## Марапаттары
* 1994 жылы "Қазақстан Республикасының Еңбек сіңірген өнер қайраткері" құрметті атағымен марапатталды.
* 2005 жылы "Құрмет" орденімен марапатталды.
* 2014 жылы "Парасат" ордені берілген.
* Қазақ Ұлттық Өнер университетінің профессоры.
* 2016 жылғы ҚР тұңғыш президенті - Елбасының мәдениет саласы бойынша мемлекеттік степендия иегері.

## Отбасы
Жұбайы - Дүйсекеева Баян Кеңесқызы (1947 ж.т.), республикалық медициналық училищесі педагогы. Ұлы - Дүйсекеев Нұркен Кеңесұлы (1976 ж.т.). Немерелері - Дүйсекеев Дәурен Нұркенұлы (2001 ж.т.), Дүйсекеев Дінмұхамед Нұркенұлы (2008 ж.т.).

## Дереккөздер

Санат:Қазақстан сазгерлері
Микирлер

**Микирлер** (*арленг*) – Үндістанның Ассам штатының солтүстігін мекендейтін халық.
Жалпы саны 300 мың адамдай.

## Тілі
Микирлердің көпшілігі ассам тілінде сөйлейді (үндіеуропалық отбасының үнді-арий тобына жатады), қалған тұрғындар микир тілінде (қытай-тибет отбасының орталық тобының тілі) сөйлейді.. Микир хаси тілімен фонетикалық және грамматикалық құрылымның көптеген ұқсас белгілері бар.

## Діні
Діни көзқарастарында көне анимистік нанымға сенушілік көбірек сақталған.

## Кәсібі
Негізгі дәстүрлі кәсіптері қолмен атқарылатын ауыл шаруашылығы (күріш, мақта, жүгері, қыша, көкөністер). Шошқа, ешкі, құс, сонымен қатар жібек құрты өсіріледі. Найзамен, садақпен, жебемен аңшылықпен және балық аулаумен айналысқан. Дәстүрлі қолөнерден – тоқымашылық, өру, керамика, ұсталық (пышақ, ілмек, т.б., сондай-ақ күміс пен алтыннан жасалған зергерлік бұйымдар) дамыған.

## Өмір салты
Отбасылық қатынасы моногамиялық некеге негізделіп, рулық экзогамиялық тәртіп берік сақталған. Қалыңдық үшін қыз әкесіне бірнеше жыл еңбек ету тәртібі кеңінен қолданылады.
Микирлер қауымдық-тайпалық қатынастардың ыдырау сатысында. Қауымдастықты ақсақалдар кеңесі басқарады, ол өз мүшелерінен басшы сайлайды. Отбасы әдетте шағын, бөлек көп балалы отбасылар сақталған. Неке патрилокальды.
нобай|оңға|200px|     
### Елді мекендері мен дәстүрлі баспаналары
Ауылдары әдетте шашыраңқы болып келеді. Үйлері үлкен, қадаларға орналасқан. қабырғалары бамбуктан жасалып, төбесі шөппен жабылған. Үй екі немесе үш бөлмеге бөлінген, бір немесе екі жағында ашық террассалар бар. Үйдің астында малға арналған үй-жайлар бар.

### Дәстүрлі киімдері
Дәстүрлі ерлер киімі - дхоти, көйлек, жолақты жеңсіз күрте, әйелдердікі - белдікпен бекітілген тігілмеген белдемше, көбінесе жолақты және күртеше. Дәстүрлі зергерлік бұйымдары - үлкен күміс сырғалар, алқалар, білезіктер.

### Дәстүрлі тағамдары
Азық-түліктен - күріш, жұмыртқа, көкөністер, балық. Сусындардан күріш сырасын ішеді. Жібек құртының дернәсілдері деликатес болып саналады.

## Сілтеме
* 

## Дереккөздер

Санат:Үндістан этникалық топтары
Виктория Джастис

**Виктория Доун Джастис** () — америкалық актриса, әнші, модель. 1993 жылы 19 ақпанда Флоридада Сирена мен Зак Джастистардың жан-ұяларында дүниеге келеді. Викторияның қанында ирландық, фрацуздық және ағылшындық қан кездеседі. Сегіз жасқа толғанда өзінің өмірін өнер әлемімен байланыстыратынын ата-анасына хабарлаған болатын. Өзінің өнер жолын модель бизнес жолынан бастаған. Қысқаша жарнамаларда түскен («Ralph Lauren», «Gap and Guess» «Toast Crunch» и «Ovaltine»). Викторияның Мэдисон 1996 атты сіңлісі бар. Викторияның жан-ұясы Калифорнияға 2003 жылы көшіп келген. 2005 жылы Виктория тыңдаудан өтіп Лос Анжелестегі өнер мектебіне оқуға түсті. Актёрлік мансабынан бөлек, Виктория музыкалық қызметпен де айналысады.

## Кино әлемінде
Алғаш рет Виктория «Девочки Гилмор», «Всё тип-топ, или жизнь Зака и Коди», «Любовь вдовца» атты фильмдерде эпизодта 10 жасынан ойнаған болатын. Викторияның атағын шығарған фильмдер «Виктория - победительница», АйКарли», «Зоуи 101» және тағы басқалары. Ол түскен фильмдерді көбінесе Nickelodeon каналынан көрсетеді.

## Дискографиясы
* «A Thousand Miles» (2007)
* «Make It Shine» (2010)
* «You’re the Reason» (2010)
* «Finally Falling» (2010)
* «Tell Me That You Love Me» (2010)
* «Freak the Freak Out» (2010)
* Favorite Food» (2011)
* «I Want You Back» (2011)
* «Song to You» (2011)
* «Beggin' On Your Knees» (2011)
* «Best Friend’s Brother» (2011)
* «All I Want is Everything» (2011)
* «365 Days» (2011)
* «It’s Not Christmas Without You» (2011)
* «Countdown» (2012)
* «Take a Hint» (2012)
* «Make It in America» (2012)
* «Here 2 Us» (2012)
* «Gold» (2013)
* «Caught Up In You» (2013)
* «Shake» (2013)
* «Girl Up» (2013)

### Қызықты Фактілер
Викторияны өмірде атақты актриса Нина Добревпен шатастырады.

## Дереккөздер
Оксфорд

**Оксфорд** ( — «өгіз өткелі», «бұқа өткелі», оқылуы ) — Ұлыбританиядағы қала, Оксфордшир уезінің астанасы. Ағылшын тілді елдердің арасында және бүкіл Еуропадағы ең көне университет ретінде танымал - Оксфорд университеті орналасқан. Ұлыбританиядағы барлық жетекші оқу мекемелерінің рейтингтері осы университетті елдегі ең жақсысы деп санайды; сонымен қатар, ол әлемге 50-ге жуық Нобель сыйлығының лауреатын шығарған болатын.

Оксфорд Темза өзенінің жағалауында орналасқан. Қызықтысы, өзеннің қала бойымен ағатын 10 мильге жуық бөлігін *The Isis* деп атайды. 2008 жылы тұрғындар саны 153 900 адам болды, олардың 30 000-ы университет студенттері.

## Тарихы
Оксфорд алғаш рет хат жүзінде 912 жылғы *«Англосаксондық хроникаларда»* кездеседі. Ол кезде орнында *St Frideswide’s nunnery* шіркеуі болған еді.

1117 жылы дінгерлерге толықтай білім беру мақсатымен алғашқы Оксфордтық университет салынған болатын. Тек қана Генрих II-нің кезінде Оксфорд нағыз университеттік қалашыққа айналды.

1355 жылы әулие Схоластик күнінде қырғынболып, нәтижесінде 63 студент көз жұмады. Осыдан кейін алдағы 470 жыл бойы қала университетке айыппұл төлеп отырды.

## Дереккөздер

Санат:Оксфорд
Микропорит

**Микропорит** – суық өткізбейтін құрылыстық материал. Микропорит – кеуек бетонның бір түрі. Микропориттің құрамында 80%-тей ағаш қалдықтары және 20% -тей ақ тас т.б. болады. Құм, әк тас т.б. заттар ұсақталып, сумен араластырып, қалыпқа құйылады. Ол автоклавтық өңдеуден (8 ат-лық қысымда) өтеді. Соңында  кептіріледі. Микропорит плитасының мөлшерлері 750*300*90 мм болып даярланады. Ол үйдің аралық қабатын жабуға, аралық қабырға тұрғызуға, каркас үйлердің қабырғаларының арасын толтыруға т.б. пайдаланылады.

## Дереккөздер

Санат:Құрылыс материалдары
Озондау

**Озондау** — озон газын (O3) тотықтырғыш ретінде пайдаланылып, ақаба суын мұнай өнімдерінен, фенолдан, күкіртті сутектен, цианидтерден т.б. қоспалардан тазалау. Күшті тотықтырғыш болғандықтан озонның сулы ерітінділердегі органикалық заттектерді т.б. қоспаларды ыдырататын қабілеті өте жоғары. Сонымен бірге суды озондағанда оның жағымсыз иісі, дәмі, бояуы жойылып, залалсызданады. Хлорлау әдісімен салыстырғанда Озондау әдісінің артықшылығы көп. Біріншіден, озонды тікелей су тазалайтын жерде озонаторларды орнатып, ауадағы оттектен электр тоғымен ажырату процесін пайдалану арқылы алуға болады. Екіншіден, хлорлау бірқатар жағдайларда ауыз суда зиянды заттектердің, соның ішінде мутагендер мен концерогендердің (мыс., диоксиннің) түзілуіне апарып соғуы мүмкін, сондықтан оның орнына Озондау әдісін қолданғаны қолайлы.

## Дереккөздер

Санат:Озон
Софи Кинселла

**Софи Кинселла** (), шын аты **Маделин Уикем** (), туғандағы аты **Маделин Таунли** (); 12 желтоқсан 1969 жыл) — британ жазушысы. Оксфорд колледжін бітірген соң, журналист болып жұмыс атқарады. Оның ең танымал шығармалары - Шопоголик жайлы романдар сериясы болатын. Оған арнап фильм де түсірілген.

## Жеке өмірі
Маделин Уикен Лондон қаласында күйеуі және төрт баласымен тұрады: Фредди, Хьюго, Оскар және Рэкс. 2010 жылы 15 сәуірде төртінші рет ана атанады.

## [[Шопоголик (фильм)|Шопоголик]]
* *The Secret Dreamworld of a Shopaholic*, басқаша атауы — *Confessions of a Shopaholic* (2000)
* *Shopaholic Abroad*, басқаша атауы — *Shopaholic Takes Manhattan*) (2001)
* *Shopaholic Ties the Knot* (2001)
* *Shopaholic and Sister* (2004)
* *Shopaholic and Baby* (2007)
* *MiniShopaholic* (2010)
* «Shopaholic to the Stars» (2014)

## Мадлен Уикем
* *The Tennis Party* (1995)
* *A Desirable Residence* (1996)
* *Swimming Pool Sunday* (1997)
* *The Gatecrasher* (1998)
* *The Wedding Girl* (1999)
* *Cocktails for Three* (2000)
* *Sleeping Arrangements* (2001)

## Дереккөздер

Санат:Ұлыбритания жазушылары
Санат:Англия жазушылары
Джон Сэлли

250px|нобай|оңға|Джон Сэлли
**Джон Томас Сэлли** (; 16 мамыр 1964, Бруклин, Нью-Йорк) — америкалық баскетболшы, актер және тележүргізуші. «Fox Sports Net» каналының «The Best Damn Sports Show Period» телебағдарламасында жүргізуші болып жұмыс жасаған. 1990 жылдардан фильмдерде түсе бастайды. 

## Өмірбаяны
Сэлли Бруклин қаласында дүниеге келіп, кішкентайынан баскетбол ойнаумен айналыса бастайды. Канарси мектебінде білім алып, 1986 жылы Джорджи институтын бітіреді. Студент кезінен үлкен жетістіктерге қол жеткізеді. «Детройт Пистонс», «Майами Хит», «Торонто Рэпторс», «Чикаго Буллз», «Панатинаикос» және «Лос-Анджелес Лейкерс» командаларында ойнайды. Үлкен биіктерден көрініп, төрт рет НБА-ның чемпионы атанған. Институтты бітірген соң, «Детройт Пистонс» командасының мүшесі атанады. Эндриан Дэнтли атты жаңа дос тауып, одан дұрыс тамақтануды, салауатты өмір салтын ұстануды үйренеді. Кейін басқа да командаларда өзін сынап көреді.

## Актерлік карьерасы
1995 жылдан телебағдарламалар мен фильмдерде түсе бастайды.
* 1995 — *Bad Boys* — Флетчер, хакер
* 1996 — *Eddie* — Нэйт Уилсон
* 1997 — *Malcolm & Eddie* — лейтенант Стэнли Проктор
* 2000 — *Sabrina, the Teenage Witch* — баскетболист 
* 2000 — *The Ultimate Christmas Present* — Крампет, эльф
* 2001 — *Son of the Beach* — Джером Кёрл 
* 2002 — *Girlfriends* — Байрон 
* 2003 — *Coast to Coast* — Клиффорд Уордсворт
* 2003 — *Baby Bob* — Дарнелл Диксон 
* 2003 — *Bad Boys II* — Флетчер, хакер
* 2004 — *Mr. 3000* — Камео
* 2005 — * Noah’s Arc* — Виктор 
* 200} — *Rescue Me* — ұзын жігіт 
* 2009 — *Black Dynamite* — Котекс
* 2009 — Шопоголик / *Confessions of a Shopaholic* — Д. Фрик

## Сыртқы сілтемелер
* Джон Сэлли
* Баскетболшы 

Санат:Алфавит бойынша баскетболшылар
Санат:1964 жылы туғандар

Санат:АҚШ актерлері
Санат:АҚШ баскетболшылары
Санат:Алфавит бойынша актерлер
Санат:АҚШ баскетбол құрамасының ойыншылары
Леонид Фомич Козин

**Леонид Фомич Козин** (1926 жыл 22 тамыз, КСРО) – кеңес ғалымы, техника ғылымдарының докторы (1965 жыл), профессор (1971 жыл), Қазақ КСР-інің еңбек сіңірген ғылым қайраткері (1971 жыл).

## Еңбек жолы
Электрохимия өндірісінің инженер-технологы мамандығы бойынша 1953 жылы Киевтің политехникалық институтын бітіріп, сонда қызмет істеді. 1961 жылдан бастап Қазақ КСР ғылым академиясының Химия ғылымдары институтында амальгамдық химия зертханасының, ал 1969 жылдан Қазақ КСР ғылым академиясының Органикалық катализ және электрохимия институтының аса таза металдар зертханасының меңгерушісі.

Козиннің 150-ге жуық ғылыми еңбегі жарық көрді, 30 шақты авторлық куәлік алған. Козиннің ғылыми еңбектері теориялық электрохимия, амальгамдық жүйелердің термодинамикасы және амальгамдық электродтар көмегімен аса таза металдар өндіру тәсілдерін табу мәселелеріне арналған.

Қазіргі таңда Украинада Жалпы және бейорганикалық химия институтында Химия энергетикасы бөлімінде меңгеруші болып жұмыс істеп келе жатыр

## Дереккөздер

Санат:Қазақстан ғалымдары
Санат:КСРО ғалымдары
Санат:Қазақстан инженерлері
Санат:Профессорлар
Санат:Қазақстанның еңбек сіңірген қайраткерлері
Санат:Украина ғалымдары
Денис Борисович Глушаков

**Денис Борисович Глушаков** (27 қаңтар 1987 жыл, Миллерово, Ростов облысы, КСРО) — жартылай қорғаныс шебіндегі ресей ойыншысы. Қазіргі таңда "Ахмат" командасында өнер көрсетеді.

## Мансабы
### Клубтық
2013 жылы 18 маусым күні Денис ресми түрде мәскеулік "Спартак" командасымен келісімге тұрады. 2013 жылы 16 шілде күні өзінің "Спартак" сапындағы алғашқы ойынын "Крылья Советов" командасына қарсы өткізеді. Сол ойында Денис Сергея Паршивлюкаға керемет пас шығарып, Сергей допты Тино Костаға өткізіп сол жерде "Спартак" командасы гол соғады. Өзінің "Спартак" сапындағы алғашқы голын 2013 жылы 10-шы қараша күні петербургтық "Зенит" командасының қақпасына соғады (4-2).

### Ұлттық құрамада
Ұлттық құрамаға ең алғаш 2008 жылы қазанда шақырылды, бірақ командаға шақырылғанмен  ұзақ уақытқа дейін еш бір ойынға қатыса алмады. 2011 жылы наурызда Денисты ұлттық құрамаға Армения мен Катар құрамаларына қарсы ойынға шақырылды. 2011 жылы қазанда Денис Глушаков өзінің ұлттық құрамадағы ең алғашқы голын Андора құрамасының қақпасына соқты.

2014 Әлем Чемпионатының іріктеу кезеңінде Денис екі гол соқты, олардың бірі Люксембург қақпасына, ал екіншісі Израиль ұлттық құрамасының қақпасына.

## Жетістігі

* Ресей чемпионы: 2017
* Ресей чемпионатының қола жүлдегері: 2018
* Ресей суперкубогы: 2017

## Дереккөздер

Санат:Ресей футболшылары
Санат:Ресей Ұлттық футбол құрамасының ойыншылары
Санат:Локомотив Мәскеу ФК ойыншылары
Санат:Спартак Мәскеу ФК ойыншылары
Санат:Ахмат ФК ойыншылары
Оптимум заңы

**Оптимум  заңы** немесе **Оңтайлық заңы** (экологияда) — қандай фактор болса да оның күшінің өзгеруіне түрлердің қарсы реакциясын қамтып көрсететін заңның бірі. 

Бұл заңды В. Шелфордтың (1913 ж.) ашқан *Шыдамдылық (толеранттық) заңы* деп те атайды. Организмдердің тіршілігіне қолайлы әсер тигізетін әр фактордың өзіне тән белгілі шама аралығы болады. Оны *[[оңтайлылық|оңтайлы]] белдемі* дейді. Осы өлшемнен әсер күші не жоғарлап, не төмендеп ауытқыса организмнің тіршілік қабілеті төмендейді (*пессимум белдемі*). Егер де фактор әсері түрдің максималдық немесе минималдық тіршілік мүмкіншілігінен асып кетсе, онда организмдер өледі. Факторлардың жоюға апаратын шамаларын аумалы күй нүктесі деп атайды. Ал организмнің белгілі бір орта факторының жағымсыз әсер-ықпалына төзімділік қабілетін шыдамдылық дейді. Барлық организмдер әсер-ықпал факторының экологиялық минимумымен және экологиялық максимумымен сипатталады.

## Дереккөздер

Санат:Экология
Кэсси Сербо

**Кассандра «Кэсси» Линн Сербо** () — америкалық актриса, әнші және биші. 1990-шы жылдың 30-шы наурызында Лонг-Айлендте дүниеге келген. Көбіне «Bring It On In It To Win It» фильмы және «Make it or Break it» сериалының арқасында танымал болған. 

## Өмірдерек
Анасы және әкесі-итальяндықтар. Кэссидің Элэйн атты апайы, және Джонни деген ағасы бар. Сонымен қатар, Кассандра «Slumber Party Girls» тобының мүшесі. 2006 жылы бұл топтың алғашқы "Dance Revolution" атты альбомы шықты.

2007 жылы черлидерлер туралы «Bring It On In It To Win It» киносында Брук рөлін сомдайды. 2008 жылы "Футбол мамасы" жобасында Тиффани рөлін ойнайды. Ал 2009 жылдан бастап гимнастика туралы «Make it or Break it» сериалында Лорен Таннер рөлін ойнайды

## Жеке өмірі
«Make it or Break it» сериалы бойынша әріптесі Коди Лонгомен кездескен. 

## Дереккөздер
Гракх Бабеф

**Гракх Бабеф** (; нағыз аты — **Франсуа Ноэль Бабёф**, ; 23 қараша 1760, Сен-Кантен&nbsp;— 27 мамыр 1797, Вандом)&nbsp;— француз революционері, утопияшыл коммунист, ғылыми коммунизмнің алғашқы өкілдерінің бірі. 

1785–87 жылдары феодалдық жер меншігіне батыл қарсы шығып, «коллективтік фермалар» құруды ұсынды, қоғамды қайта құру жоспарын жақтаған тұлға. 1787 жылы «Тұрақты қадастрдың» жобасын жасады. Онда бірыңғай салық жүйесін енгізуді ұсынды. 1789–92 жылы *Сомма*, *Уаза*, *Эна* департаменттеріндегі шаруалардың революциялық қозғалыстарына белсене қатысты. 1790 жылы қосымша салық төлеуден бас тарту қозғалысын ұйымдастырғаны үшін абақтыға жабылды. Одан шыққанннан кейін, 1791 жылы елде республика орнатуды қолдады. 

Абақтыда Бабеф «теңдік үшін» атты коммунистік қозғалыстың негізін құрды. 1795 жылы 18 қазанда абақтыдан шықаннан кейін өз газетін қайта шығара бастады да, Директорияға қарсы шықты. 1796 жылы «Көтерілісшілердің құпия директориясын» құрды. Олар қарулы көтеріліс әзірледі. 1796 жылы 10 мамырда ұйым басшылары қамауға алынды. 1797 жылы 27 мамырда Бабеф дарға асылды.

## Шығармалары
# Correspondance de Babeuf avec l’Academie d’Arras (1785—1788).&nbsp;— P. 1961.
# Pages choisies de Babeuf recueillies… par. М. Dommanget.&nbsp;— P. 1935.

## Дереккөздер

Санат:23 қарашада туғандар
Санат:Сен-Кантенде туғандар
Санат:27 мамырда қайтыс болғандар
Санат:Вандомда қайтыс болғандар
Санат:Франция революционерлері
Санат:Франция философтары
Санат:Франция журналистері
Санат:Франция саясаткерлері
Санат:Франция мұрағатшылары
Санат:Франция баспагерлері
Санат:Франция қоғам қайраткерлері
Санат:Гильотиналандырылғандар
Санат:XVIII ғасырдағы Франция жазушылары
Санат:XVIII ғасырдағы француз жазушылары
Санат:Саясат жазушылары
Санат:Франция редакторлары
Санат:Франция социалистері
Санат:Социалист-утопистер
Санат:XVIII ғасырдағы Франция философтары
Санат:Франция эссешілері
Санат:Ағарту дәуірі
Санат:Гильотинамен өлтірілгенФранцуз революциясы қайраткерлері
Коди Лонго

**Коди Лонго** () — америкалық актер. 

1988 жылы 4-ші наурызда АҚШ-тың Колорадо штатының Литтлтон қаласында дүниеге келеді. Алғаш рет продюсерлер оны "Hip Hop Kidz: It’s a Beautiful Thing" видеобаянында байқайды. 2009 жылы Коди алғаш рет «Ball Don't Lie» атты фильмға түседі. Содан «Медиум», «Fame» (2009), «Bring It On: Fight to the Finish» (2009), 2010-шы жылы «Орта мектеп және»  "Пираньялар 3D" фильмдеріне түседі.

## Жеке өмірі
«Make It or Break It» сериалы бойынша әріптесі Кэсси Сербомен кездескен.

## Дереккөздер

## Сыртқы сілтемелер
*
Ибн Хайян аль-Куртуби

:*[[Жабир ибн Хайян]]мен шатастырмау керек.*

**Әбу Меруан  Хайян ибн Халаф ибн Хасан әл-Куртуби** (987 ж.ш., Мұсылмандық Испания, Кордова қалалары -  1076 ж.ш.) — испан-араб ақыны, тарихшы. 

Ибн Хайян аль-Куртуби әмірші әл-Мансурдың хатшысының баласы. Жасырақ кезінде Кордова күзетшілерінің бастығы қызметін атқарды. Поэзиялық шығармалармен бірге дін ғылымына түсінік беретін тарихи еңбектерді мол жазды. Ибн Хайян өзінен бұрынғы және өз дәуіріндегі тарихи жазбаларды кең пайдаланған. 

## Еңбектері
* «Андалусия кірмелерінің тарихы» — 10 томға жуық еңбек. Соның 3 томы ғана біздің дәуірге жетті. Мұнда Омейя әулеті билеушігінен үш халифаттың тарихы баяндалады. Оның бір томы әмірші Абдаллахтың билік құруына арналған еңбек. 
* «Түсіндірмеде» — Ибн Хайянның 20 томнан тұратын үлкен шығармасы.
* «Басты кітап» — жасы әбден ұлғайған кезінде жазылды. Бұған 9 ғасырда Омейя әулеті мен көптеген әміршілер билігінің тарихы негіз болды.

Ибн Хайян аль-Куртубидің поэзиясы – негізінен тарихи оқиғаларға арналған одалық шығармалар.

## Дереккөздер

Санат:987 жылы туғандар
Санат:1076 жылы қайтыс болғандар
Санат:Араб тарихшылары